ಮಾಳವಿಕಾ ಮೋಹನನ್

**ಮಾಳವಿಕಾ ಮೋಹನನ್** (ಪುಟ್ಟು ೪ ಆಗಸ್ಟ್ ೧೯೯೩) ಒರ್ತಿ  ಭಾರತದ ಆಕ್ಟರ್, ಆರ್ ಮುಖ್ಯವಾದ್ ತಮಿಳು ಬೊಕ್ಕ ಮಲಯಾಳಂ ಸಿನಿಮಾಲೆಡ್ ಬೇಲೆ ಮಲ್ತೆರ್. ಛಾಯಾಗ್ರಾಹಕ ಕೆಯು ಮೋಹನನ್ ನ ಮಗೆ, ಆರ್ ಮಲಯಾಳಂ ಚಿತ್ರ *ಪಟ್ಟಮ್ ಪೋಲ್* (೨೦೧೩) ಡ್ ನಟನೆ ಮಲ್ತೆರ್. ಮಜಿದ್ ಮಜಿದಿ ನ ಹಿಂದಿ ಚಿತ್ರ *ಬಿಯಾಂಡ್ ದ ಕ್ಲೌಡ್ಸ್* (೨೦೧೭) ಡ್ ನಟನೆ ಮಲ್ತಿನ ಪಾತ್ರೊಗು ಆರ್ ಮೆಚ್ಚುಗೆನ್ ಗೆಂದಿಯೆರ್.   ಅಯಿಡ್ದ್ ಬೊಕ್ಕ *ದಿ ಗ್ರೇಟ್ ಫಾದರ್* (2017), *ಪೆಟ್ಟಾ* (2019), *ಮಾಸ್ಟರ್* (2021) ಬೊಕ್ಕ *ಹೃದಯಪೂರ್ವಂ* (2025) ಸೇರ್ದ್ ಮಸ್ತ್ ಮಲಯಾಳಂ ಬೊಕ್ಕ ತಮಿಳು ಸಿನಿಮಾಲೆಡ್ ನಟನೆ ಮಲ್ತೆರ್.

## ಸುರುತ ಜೀವನ
ಮಾಳವಿಕಾ ಮೋಹನನ್ 4 ಆಗಸ್ಟ್ 1993ಡ್ ಪುಟ್ಟುವೆರ್ ಬೊಕ್ಕ ಛಾಯಾಗ್ರಾಹಕೆ ಕೆ.ಯು. ಮೋಹನನ್ ನ ಮಗಳ್.    ಕಣ್ಣೂರು ಜಿಲ್ಲೆದ ಪಯ್ಯನೂರು ಪನ್ಪಿನ ಊರುಡು ಪುಟ್ಟುದು ಮುಂಬೈಡ್ ಬುಲೆಯೆರ್ . 

## ಕೆಲಸ

### ೨೦೧೩-೨೦೧೭: ಸುರುತ ಬೇಲೆ
ಮಾಲವಿಕಾ ಮುಂಬೈದ ವಿಲ್ಸನ್ ಕಾಲೇಜಿಡ್ ಮಾಸ್ ಮೀಡಿಯಾಡ್ ಡಿಗ್ರಿನ್ ಮುಗಿತ್ದೆರ್,   ತನ್ನ ಅಮ್ಮೆರ್  ಒರಿ ಛಾಯಾಗ್ರಾಹಕೆರ್ ಅತ್ತ್ಂಡ ಒರಿ ನಿರ್ದೇಶಕೆರ್ ಆದ್ ಅನುಕರಣೆ ಮಲ್ಪುನ ಆಸೆಡ್. ಪದವಿ ಮುಗಿನ ಬುಕ್ಕೊ, ಉನ್ನತ ಅಧ್ಯಯನೊನು ದೆತೊನುನ ಬಗ್ಗೆ ಯೋಚನೆ ಮಲ್ಪುನಗ, ಮಮ್ಮೂಟ್ಟಿ ನಟನೆ ಮಲ್ತಿನ ಫೇರ್ನೆಸ್ ಕ್ರೀಮ್ ದ ವಾಣಿಜ್ಯ ಚಿತ್ರೀಕರಣೊಗು ಅರೆನ ಅಮ್ಮೆರೆ ನೊಟ್ಟುಗು ಪೋಯೆರ್. ದುಂಬು ಬರ್ಪುನ ಮಲಯಾಳಂ ಸಿನೆಮಾಡ್ ತನ್ನ ಮಗೆ ದುಲ್ಕರ್ ಸಲ್ಮಾನ್ ನ ಎದುರು ಪಾತ್ರೊನು ಒಫರ್ ಮಲ್ಪುನ ದುಂಬು ಮಮ್ಮೂಟ್ಟಿ ನನೊಂಜಿ ಸರ್ತಿ ಮಲವಿಕಾನ ನಟನೆದ ಆಸಕ್ತಿದ ಬಗ್ಗೆ ವಿಚಾರಣೆ ಮಲ್ತೆರ್.   *ಪಟ್ಟಮ್ ಪೋಲ್* (೨೦೧೩) ಡ್ ನಟನೆ ಮಲ್ಪೆರೆ ಆಡಿಷನ್ ಪಾಸ್ ಮಲ್ಪುನ ದುಂಬು ಬೊಕ್ಕ ನಿಯಮೊಲೆನ್ ಸ್ವೀಕಾರ ಮಲ್ಪುನ ದುಂಬು ಆರ್ ಪ್ರಸ್ತಾವೊನು ಪರಿಗಣಿಸೆರೆ ಸಮಯ ದೆತೊನುವೆರ್, ಬೊಕ್ಕ ಶೂಟಿಂಗ್ ಮುಂದುವರಿನಗ ಕ್ರಮೇಣ ನಟನೆದ ಪ್ರಕ್ರಿಯೆದ ಬಗ್ಗೆ ತೆರಿಯೊನುವೆರ್. ಮೂಲ ವೇಷಭೂಷಣ ವಿನ್ಯಾಸಕನ ಅನಾರೋಗ್ಯೊಗು ಕಾರಣವಾದ್, ಆರ್ ಈ ಯೋಜನೆಗ್ ತನ್ನ ಸ್ವಂತ ವಿನ್ಯಾಸಕಾರೆ ಆದ್ ಕೆಲಸ ಮಲ್ತೆರ್.    ತಮಿಳು ಬ್ರಾಹ್ಮಣ ಜವನೆರ್ ಬೊಕ್ಕ ಒರಿ ಕ್ರೈಸ್ತ ಪೊಣ್ಣುಲೆನ ನಡುಟು ಉಪ್ಪುನ ಸಂಬಂಧೊನು ನಿರೂಪಣೆ ಮಲ್ತಿನ ಈ ರೊಮ್ಯಾಂಟಿಕ್ ಡ್ರಾಮಾ ಚಿತ್ರೊಗು ಮಿಶ್ರ ವಿಮರ್ಶೆಲು ಬತ್ತ್ ದ್ ಬಾಕ್ಸ್ ಆಫೀಸ್ ಡ್ ಎಡ್ಡೆ ಪ್ರದರ್ಶನ ಆಯಿಜಿ. ರೆಡಿಫ್.ಕಾಮ್ ದ ಒರಿ ವಿಮರ್ಶಕೆರ್ ಮಲಾವಿಕಾನ "ಪೆಪ್ಪಿ ಗರ್ಲ್ ಆಕ್ಟ್ ಪರಿಪೂರ್ಣ ಆಯೆರೆ ದೂರ ಉಂಡು ಆಂಡ ಭರವಸೆನ್ ತೋಜಾವುಂಡು" ಪಂಡ್ದ್ ಗಮನಿಸಯೆರ್, ಆಂಡ ಟೈಮ್ಸ್ ಆಫ್ ಇಂಡಿಯಾದ ವಿಮರ್ಶಕೆರ್ ಆರ್ "ಸಭ್ಯ ಕೆಲಸ" ಮಲ್ತೆರ್ ಪಂದ್ ಸೂಚಿಸಯೆರ್.   ಆ ಅವಧಿಡ್, ಆರ್ ಫ್ಯಾಷನ್ ಡ್ ಆಸಕ್ತಿನ್ ಮುಂದುವರಿಸಯೆರ್, "ದಿ ಸ್ಕಾರ್ಲೆಟ್ ವಿಂಡೋ" ಪನ್ಪಿನ ಒಂಜಿ ಭಾರತೀಯ ಜನಾಂಗೀಯ ಸಮ್ಮಿಳನ ಫ್ಯಾಷನ್ ಬ್ಲಾಗ್ ನ್ ಸ್ಥಾಪನೆ ಮಲ್ತೆರ್.  

ಅರೆನ ರಡ್ಡನೆ ಸಿನಿಮಾ *ನಿರ್ನಾಯಕಂ* (೨೦೧೫) ಡ್, ಆರ್ ಒರ್ತಿ  ಬ್ಯಾಲೆಟ್ ನರ್ತಕಿನ ಪಾತ್ರೊನ್ ಮಲ್ತೆರ್, ಎಡ್ಡೆ ವಿಮರ್ಶೆಲೆನ್ ಗೆಂದಿಯೆರ್ ಆಂಡಲಾ ವಾಣಿಜ್ಯೊಡು ಒಂಜಿ ತಂಪು ಪ್ರತಿಕ್ರಿಯೆನ್ ಪಡೆಯೆರ್.  *ಸಿಫಿ* ಡ್ದ್ ಒರಿ ವಿಮರ್ಶಕೆರ್ ಬರೆಯೆರ್ ದಾದ ಪಂಡ ಆಲ್ "ಶೋಕು ತೋಜುನ ಬುಕ್ಕೊ ಬೇತೆ ದಾಲ ಮಲ್ಪೆರೆ ಇಜ್ಜಿ"ಪಂದ್.  ಆ ಕಾಲೊಡುಬತ್ತ್ ನ ಬೇತೆ ಒಂಜಿ ಸಿನಿಮಾ, ಫಹದ್ ಫಾಸೀಲ್ ನ ಎದುರುಡು *ನಾಲೆ*, ಒರಿ ಬುಡಕಟ್ಟ್ ಪೊಣ್ಣು ಬಾಲೆನ ಬಗೆ ನಟನೆ ಮಲ್ತೆರ್ ಆಂಡ ನನೊಂಜಿ ಸರ್ತಿ ಸುರು ಮಲ್ತ್ ನ ನಡುಟು ಬುಡುದು ಪೋಯೆರ್.  ೨೦೧೬ಡ್, ಮೋಹನನ್ ತನ್ನ ಸುರುತ ಕನ್ನಡ ಚಿತ್ರ *ನಾನು ಮತ್ತು ವರಲಕ್ಷ್ಮಿ* (೨೦೧೬) ಡ್ ಒರಿ ಪಾದಾರ್ಪಣೆ ಮಲ್ತಿನ ಪೃಥ್ವಿನ ಎದುರು ಕೆಲಸ ಮಲ್ತೆರ್.  ಬಾಕ್ಸ್ ಆಫೀಸ್ ಡ್ ಕಮ್ಮಿ ಬಿಡುಗಡೆ ಆಂಡಲಾ, ವರಲಕ್ಷ್ಮಿನ ಶೀರ್ಷಿಕೆದ ಪಾತ್ರೊಡು ಮಾಳವಿಕಾನ ಚಿತ್ರಣೊನು ವಿಮರ್ಶಕೆರ್ ಪುಗರಿಯೆರ್.   ಅಪಗ ಆರ್ ಕ್ರೈಮ್ ಥ್ರಿಲ್ಲರ್ *ದಿ ಗ್ರೇಟ್ ಫಾದರ್* (೨೦೧೭) ಡ್ ಒರಿ ಪೊಲೀಸ್ ಅಧಿಕಾರಿನ ಪಾತ್ರೊಡು ತೋಜಿದ್ ಬತ್ತೆರ್, ಅಲ್ಪ ಆರ್ ಮಮ್ಮೂಟ್ಟಿ, ಆರ್ಯ ಬೊಕ್ಕ ಸ್ನೇಹಾ ಸೇರ್ದ್ ಒಂಜಿ ಗುಂಪು ಪಾತ್ರವರ್ಗೊಡು ನಟನೆ ಮಲ್ತೆರ್.   ಈ ಚಿತ್ರ ಸಕಾರಾತ್ಮಕ ವಿಮರ್ಶೆಲೆನ್ ಪಡೆಯೊಂಡು ಬಾಕ್ಸ್ ಆಫೀಸ್ ಡ್ ಎಡ್ಡೆ ಪ್ರದರ್ಶನ ಕೊರ್ತುಂಡು.   

### ೨೦೧೭-ಇತ್ತೆ: ''ಬಿಯಾಂಡ್ ದ ಕ್ಲೌಡ್ಸ್'' ಬೊಕ್ಕ ಮುಂದೆದ ವಿಸ್ತರಣೆ
thumb|244x244px|

ಬೊಕ್ಕ ಮಾಳವಿಕಾ ಮೂಜಿ ತಮಿಳು ಬಾಸೆದ ಸಿನೆಮಾಲೆಡ್ ನಟನೆ ಮಲ್ತೆರ್. ಆರ್ನ ತಮಿಳು ಪಾದಾರ್ಪಣೆ ಕಾರ್ತಿಕ್ ಸುಬ್ಬರಾಜ್ ನ *ಪೆಟ್ಟಾ* (೨೦೧೯) ಆಂಡ್, ಉಂದೆಟ್ ಆರ್ ರಜನಿಕಾಂತ್, ವಿಜಯ್ ಸೇತುಪತಿ ಬೊಕ್ಕ ನವಾಜುದ್ದೀನ್ ಸಿದ್ದಿಕಿ ಸೇರ್ದ್ ಒಂಜಿ ಗುಂಪು ಪಾತ್ರಧಾರಿಲೆನೊಟ್ಟುಗು ತೋಜಿದ್ ಬತ್ತೆರ್. ಅಲೆನ ಸಾಲುಲೆನ್ ಅಭ್ಯಾಸ ಮಲ್ಪೆರೆ ಸಹಾಯ ಮಲ್ಪೆರೆ ಅಲೆನ್ ಒರಿ ತಮಿಳು ಪಾತೆರುನ ಟ್ಯೂಟರ್ ನ್ ನೇಮಕ ಮಲ್ತೆರ್.   ಅಪಗ ಆರ್ ವಿಜಯ್ ನ ಒಟ್ಟುಗು ತಮಿಳು ಆಕ್ಷನ್ ಥ್ರಿಲ್ಲರ್ ಚಿತ್ರ *ಮಾಸ್ಟರ್* (2021) ಡ್ ನಟನೆ ಮಲ್ತೆರ್, ಉಂದೆಟ್ ಆರ್ ಕಾಲೇಜ್ ಉಪನ್ಯಾಸಕೆ ಆಯಿನ ಚರುಲಾತಾನ ಪಾತ್ರೊನ್ ಮಲ್ತೆರ್. ಈ ಸಿನಿಮಾ ಒಂಜಿ ವಾಣಿಜ್ಯ ಯಶಸ್ಸುನ್ ಪಡೆಯೊಂದಿತ್ತ್ಂಡ್, ಬೊಕ್ಕ ಅಲೆನ ವೃತ್ತಿಜೀವನೊಡು ಅತಿ ಹೆಚ್ಚು ಲಾಭ ಗಳಸುನ ಸಿನಿಮಾ ಆಂಡ್.   ೨೦೨೨ಡ್, *ಆರ್ ಮಾರ್ನ್* ಡ್ ಧನುಷ್ ನ ಎದುರುಡು ತೋಜಿದ್ ಬತ್ತೆರ್. ಈ ಚಿತ್ರೊನು ಡಿಸ್ನಿ+ ಹಾಟ್ಸ್ಟಾರ್ ಡ್ ನೇರವಾದ್ ಬಿಡುಗಡೆ ಮಲ್ತೆರ್, ಬೊಕ್ಕ ವಿಮರ್ಶಕೆರ್ ಬೊಕ್ಕ ಪ್ರೇಕ್ಷಕೆರ್ನ ನಕಾರಾತ್ಮಕ ವಿಮರ್ಶೆಲೆನ್ ಪಡೆಯೆರ್.

ಮಾಳವಿಕಾನ 2023 ಡ್ ಬಿಡುಗಡೆ ಆಯಿನ ಒಂಜೇ ಒಂಜಿ ಮಲಯಾಳಂ ರೊಮ್ಯಾಂಟಿಕ್ ಡ್ರಾಮಾ *ಕ್ರಿಸ್ಟಿ* . ವಿಕ್ರಮ್ ನಟನೆ ಮಲ್ತಿನ ಐತಿಹಾಸಿಕ ಆಕ್ಷನ್ ಫ್ಯಾಂಟಸಿ ಆಯಿನ ಪಾ. ರಂಜಿತ್ ನ ತಮಿಳು ಚಿತ್ರ *ಥಂಗಲಾನ್* ಅರೆನ ದುಂಬುದ ಬಿಡುಗಡೆ ಆಂಡ್. ಉಂದು ಸುರುಟು ಜನವರಿ ೨೦೨೪ ಪೊಂಗಲ್ದಾನಿ ಬಿಡುಗಡೆಗ್ ನಿಗದಿ ಆದಿತ್ತ್ಂಡ್,  ಆಂಡ ಸ್ವಾತಂತ್ರ್ಯ ದಿನೊತ ಕಾರಣೊಗು ಆಗಸ್ಟ್ ೧೫ ಗ್ ದುಂಬು ಪೋಂಡು.  ಅರೆನ ದುಂಬುದ ಬಿಡುಗಡೆ ಹಿಂದಿ ಆಕ್ಷನ್ ಥ್ರಿಲ್ಲರ್ *ಯುಧ್ರಾ* ಸಿದ್ಧಾಂತ್ ಚತುರ್ವೇದಿ ನ ಒಟ್ಟುಗು 20 ಸೆಪ್ಟೆಂಬರ್ 2024 ಗ್ ಬಿಡುಗಡೆ ಆಂಡ್.  ಮೋಹನ್ಲಾಲ್ ನ ಎದುರು *ಹೃದಯಪೂರ್ವಂ* ಡ್ ಮುಂಬೈ ಮೂಲದ ವಾಸ್ತುಶಿಲ್ಪಿ ಹರಿತಾ ಪಾತ್ರೊಡು ನಟನೆ ಮಲ್ತೆರ್. ಈ ಚಿತ್ರ ಸಕಾರಾತ್ಮಕ ವಿಮರ್ಶೆಲೆನ್ ಪಡೆಯೊಂಡು ಬೊಕ್ಕ ಇತ್ತೆ 2025 ಡ್ ನಾಲ್ನೇ ರಿರ್ದ್ ಜಾಸ್ತಿ ಲಾಭ ಗಳಿಸಾಯಿನ ಮಲಯಾಳಂ ಚಿತ್ರ ಬೊಕ್ಕ ಸರ್ವಕಾಲೊಡು 13ನೇ ರ್ದ್ ಜಾಸ್ತಿ ಲಾಭ ಗಳಿಸಾಯಿನ ಮಲಯಾಳಂ ಚಿತ್ರ ಆದುಂಡು. *ಸಿನಿಮಾ ಎಕ್ಸ್ ಪ್ರೆಸ್* ದ ಅವಿನಾಶ್ ರಾಮಚಂದ್ರನ್ ಅರೆನ ಅಭಿನಯೊನು ಮೆಚ್ಚಿದ್ ಬೊಕ್ಕ ಬರೆಯೆರ್, "ಚಿತ್ರೊಗು ಒಂಜಿ ಬಹಿರಂಗ, ಬೊಕ್ಕ ಒಂಜಿ ಅದ್ಭುತ ಚಿತ್ರ ನಿರ್ಮಾಪಕೆರೆನ ಆಶ್ರಯೊಡು ಸರಿಯಾಯಿನ ಪಾತ್ರೊ ಕೆಲವು ನಟೆರೆನ ಹಿಸ್ಟ್ರಿಯೊನಿಕ್ ಸಾಮರ್ಥ್ಯೊಲೆನ ಬಗ್ಗೆ ನಮ್ಮ ನಂಬಿಕೆಲೆನ್ ಬದಲ್ಪೋಲಿ ಪನ್ಪಿನೆನ್ ತೋಜಾವುಂಡು."  ಪ್ರಭಾಸ್ ನಟನೆದ *ದಿ ರಾಜಸಾಬ್ ಪನ್ಪಿನ* ಒಂಜಿ ಭಯಾನಕ ಹಾಸ್ಯ ಚಿತ್ರೊಡುಲಾ ಆರ್ ತೆಲುಗು ಪಾದಾರ್ಪಣೆ ಮಲ್ಪೆರೆ ತಯಾರ್ ಉಲ್ಲೆರ್. 

## ಚಿತ್ರಕಲೆ

### ಟೆಲಿವಿಷನ್

### ಸಂಗೀತ ವಿಡಿಯೋ

## ಪ್ರಶಸ್ತಿಲು ಬೊಕ್ಕ ನಾಮನಿರ್ದೇಶನೊಲು

## ಉಲ್ಲೇಖೊಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026